stanford-oval/wikipedia huggingface dataset:
לואיס דג'וי
מגייס תרומות למפלגה הרפובליקנית

דג'וי היה תורם ומגייס כספים מרכזי למספר פוליטיקאים מרכזיים במפלגה הרפובליקנית. הוא סייע לממן את מסע הבחירות של ג'ורג' ווקר בוש לבחירתו מחדש כנשיא בבחירות של 2004. הוא היה אחד ממארגני גיוס הכספים של רודי ג'וליאני בקרוליינה הצפונית בבחירות לנשיאות של 2008. הוא תרם סכום של 27,700 דולר למסע הבחירות של ג'ב בוש בבחירות לנשיאות של 2016. הוא תרם סכום של 1.2 מיליון דולר למסע הבחירות של הנשיא דונלד טראמפ בבחירות לנשיאות של 2020, וסכום זהה למפלגה הרפובליקנית מאז 2016.
באפריל 2017 מונה דג'וי כאחד מסגני יושב הראש לפיננסים של הוועדה הרפובליקנית הלאומית, לצד מי שהיה אז עורך דינו האישי של הנשיא טראמפ מייקל כהן ואיש קרנות הון סיכון אליוט ברוידי. במאי 2019 היה דג'וי ליושב ראש הפיננסי המקומי לוועידה הארצית של המפלגה הרפובליקנית של 2020 שתוכננה אז להתקיים בשארלוט, קרוליינה הצפונית.
בספטמבר 2020 דווח בוושינגטון פוסט ובניו יורק טיימס שעל פי עובדים לשעבר בחברת ניו בירד של דג'וי, הוא השתתף בתחבולה למתן תרומות על ידי אנשי קש (Straw donor), באמצעות החזרת כספים לעובדים שהרימו תרומות לפוליטיקאים. מהעובדים, בעיקר מהדרגים הניהוליים, צופה לתרום למגייסי כספים עבור מועמדי המפלגה הרפובליקנית וארגוניה. לאחר מכן הם שופו באופן מלא באמצעות מערכת הבונוסים של החברה. ברישומים הפיננסים של מסע הבחירות נראה שעובדי ניו בריד תרמו סכומים משמעותיים למועמדים רפובליקנים וסכומים זניחים למועמדי המפלגה הדמוקרטית. משנת 2000 ועד מכירתה של ניו בריד ב-2014, תרמו 124 עובדים סכומים שהסתכמו ביותר ממיליון דולר. רבים מאנשים אלו לא נהגו לתרום לפוליטיקאים לפני שהם עבדו בחברה ולא נהגו לתרום לאחר שסיימו לעבוד בה. הפעלת לחץ על עובדים לתרום למטרות פוליטיות, החזרים עבור תרומות כאלו, והשימוש בכספי החברה לתמיכה בפוליטיקאים, מהווים הפרה הן של חוקי קרוליינה הצפונית והן של חוקי הבחירות הפדרליים, אם כי בכמה מהמקרים עשויה לחול התיישנות. בשימוע שנערך בקונגרס באוגוסט, הכחיש דג'וי נמרצות את הטענות שהוא היה מעורב במהלכים כאלה. ועדת בית הנבחרים לרפורמה ופיקוח פתחה בחקירה בנוגע להאשמות ובנוגע לאפשרות שדג'וי שיקר לוועדה, וקראה לשירות הדואר להשעותו. התובע הכללי של קרוליינה הצפונית, ג'וש סטיין, אמר שהחזר הוצאות על תרומה פוליטית עשויה להיות הפרה של חוקי המדינה וש"כל טענה בקשר לכך תחקר באופן רציני".
המנהל הכללי של דואר ארצות הברית > בחירתו לתפקיד

ב-6 במאי 2020 בחרה מועצת המנהלים של שירות הדואר של ארצות הברית, שכל חבריה נבחרו על ידי הנשיא טראמפ ומינוייהם אושרו על ידי הסנאט, בדג'וי כמנהל הכללי של דואר ארצות הברית, על אף חששות שהועלו בנוגע לניגוד עניינים. באותו יום ברך נשיא איגוד הדוורים הלאומי (אנ'), פרדריק רולנדו, את דג'וי על מינויו, אך הזהיר מפני פוליטיזציה של שירות הדואר, באומרו: "שמירת הפוליטיקה מחוץ לשירות הדואר ושמירה על עצמאותו היא גורם מרכזי להצלחתו". דג'וי לא עבר את תהליך הבדיקה הרגיל עבור תפקיד המנהל הכללי. שירותיהן של שתי חברות איתור נפרדות נשכרו על ידי מועצת המנהלים, ואף אחת מהן לא הזכירה את שמו ברשימות המועמדים שלהן.
מינויו של דג'וי לא היה שנוי במחלוקת רק בשל קשריו הפוליטיים, אלא גם בשל מצבו הפיננסי. בעוד שהוא מכר את המניות של United Parcel Service ושל אמזון שהיו בבעלותו ערב כניסתו לתפקיד, הוא לא מכר מניות הון עצמי בשווי מוערך של 30 עד 75 מיליון דולר של XPO, שהיא קבלנית משנה של שירות הדואר. בתקופת כהונתו כמנהל הכללי של הדואר הרחיב שירות הדואר את היקף עסקיו עם XPO. בנוסף, כאשר מכר דג'וי את מניותיו באמזון, הוא רכש אופציות בחברה שמייצגת בין 20% ל-100% של אמזון. כאשר הוא החל לכהן כמנהל הכללי של הדואר נתן שירות הדואר עדיפות לחבילות של אמזון.
המנהל הכללי של דואר ארצות הברית > משבר הדואר - 2020

| --- | --- |
 :  ראו גם – משבר שירות הדואר של ארצות הברית 2020
דג'וי הוא המנהל הכללי הראשון של דואר ארצות הברית מזה שני עשורים ללא שום ניסיון קודם בשירות הדואר. עם כניסתו לתפקיד ב-16 ביוני 2020, הוא החל לנקוט בצעדים כמו איסור על שעות נוספות ועל נסיעות למרחקים ארוכים להעברת דואר, זאת לצורך חיסכון בעלויות. הוא לא פרסם את הסיבות לשינויים אלו. צעדים אלו גרמו להאטת משלוחי הדואר. הדמוקרטים בקונגרס קראו לביטול צעדיו של דג'וי. יותר מ-600 מכונות מהירות למיון דואר תוכננו לפירוק והוצאה ממתקני הדואר. צעד זה העלה דאגות בנוגע לאפשרות שפתקי ההצבעה בבחירות לנשיאות של 2020 שנשלחו בדואר לא יגיעו עד ה-3 בנובמבר. בערים רבות הוסרו תיבות דואר. לאחר שהמידע על כך נפוץ ברשתות החברתיות, אמר דובר של שירות הדואר שהן הועברו לרחובות בהן תנועת העוברים ושבים ערה יותר ושבכל מקרה העברות אלו הופסקו עד לאחר הבחירות.
ב-7 באוגוסט 2020 הודיע דג'וי שהוא העביר מתפקידם או פיטר 23 מנהלים בכירים בשירות הדואר, כולל שני הבכירים האחראים על התפעול היומיומי. הוא אמר שהוא מנסה להפיח חיים חדשים ב"מודל העסקי השבור". חבר בית הנבחרים ג'רי קונולי, יושב ראש הוועדה המפקחת על שירות הדואר, אמר שצעדי הארגון מחדש הללו היו "חבלה בכוונה תחילה".
במכתב ששיגר ב-13 באוגוסט לעובדי שירות הדואר, אישר דג'וי את העיכובים בחלוקת הדואר וכינה אותם "השלכות בלתי צפויות" שלשינויים שבסופו של דבר ייעלו את השירות. באותה עת בה נקט דג'וי באותם צעדים שעובדי הדואר והאיגוד המקצועי שלהם טענו שהם מאיטים את חלוקת הדואר, אמר הנשיא טראמפ בראיון טלוויזיוני שהוא עצמו עוצר מימון לשירות הדואר במטרה לעקב את ההצבעה בדואר.
לאחר מחאות שנשמעו בקונגרס, פתח המפקח הכללי של שירות הדואר בבדיקה האם שינויי המדיניות של דג'וי עומדים בקנה אחד עם כללי האתיקה הפדרליים. ב-18 באוגוסט הודיע דג'וי ששירות הדואר משעה את המהלכים לקיצוצים בהוצאות וצעדים תפעולים אחרים עד לאחר הבחירות. מנגד הוא ציין שציוד שכבר הוצא מן השירות לא יוחזר.
בספטמבר הוציא בית משפט צו מניעה נגד שירות הדואר לשליחת דיוורים לתושבי קולורדו אודות מידע שגוי על ההצבעה בדואר במדינתם. מזכירי המדינה במדינות ארצות הברית דרשו שדג'וי יחשוף בפניהם את נוסחי הדיוורים שבכוונת שירות הדואר לשלוח, אך הוא סירב.
בחודש אוקטובר הסכים שירות הדואר להפוך על פיהם את כל השינויים שבוצעו ביוני שהשפיעו על שירותי הדואר במונטנה, ובכך יישבו תביעה משפטית שהגיש מושל המדינה נגד שירות הדואר ונגד דג'וי יום לפני שימוע שהתקיים בבית המשפט המחוזי בגרייט פולס. שירות הדואר הסכים להחזיר למקומן את תיבות הדואר שהוסרו, להחזיר לפעילות את מכונות המיון ואת מתקני המיון שנסגרו, להשיב על כנן את שעות השירות שצומצמו ולבטל את האיסור על שעות נוספות ועל נסיעות לטווחים ארוכים לחלוקת דואר, צעד שתקף בכל מדינות ארצות הברית.
ב-24 בפברואר 2021 ספג דג'וי ביקורת על החלטתו להתקשר בחוזה בלעדי בהיקף של 6.5 מיליארד דולר לטובת מודרניזציה של צי הרכב של שירות הדואר עם חברת אושקוש, שכבר קודם לכן התברר שאין לה את המומחיות בייצור מכוניות חשמליות, ולפיכך לא תוכל לעמוד במחויבותו של הנשיא ג'ו ביידן להסב את כל צי הרכב של השירות ל-100% חשמלי. בנוסף, הפנה חבר בית הנבחרים טים ראיין את תשומת לב הוועדה לניירות ערך ולבורסות לרכישה של 54 מיליון דולר של מניות אושקוש שנעשתה שעות מספר לפני שהוכרז על החוזה. דג'וי ורעייתו מחזיקים השקעות בסכומים שנעים בין 30 ל-70 מיליון דולר בחברות שקשורות לשירות הדואר.
תרומות נוספות ופעילות ציבורית

ב-2014 העביר דג'וי תרומה בסכום של 747,000 דולר לאוניברסיטת דיוק, ששימשה לבניית מגדל "הבלו-דווילס" והמועדון על שם משפחת דג'וי באצטדיון הפוטבול של האוניברסיטה. באותה שנה התקבל בנו של דג'וי ללימודים במוסד והצטרף לנבחרת הטניס שלו בתור שחקן שלא הגיע לאוניברסיטה על סמך מלגת ספורט (Walk-on). בתו של דג'וי למדה אף היא לימודי מוזיקה באוניברסיטת דיוק.
דג'וי משמש כחבר בחבר הנאמנים של אוניברסיטת אילון שבקרוליינה הצפונית.
חיים אישיים

דג'וי נשוי לאלדונה ווס (אנ'), רופאה ילידת פולין, שבתקופת נשיאותו של ג'ורג' ווקר בוש כיהנה כשגרירת ארצות הברית באסטוניה. מאז 2017 משמשת ווס כסגנית יושב הראש של "ידידי הבית הלבן" (White House Fellows). ב-11 בפברואר 2020 הודיע הנשיא טראמפ על כוונתו למנותה כשגרירה בקנדה. בינואר 2021 החזירה ועדת החוץ של הסנאט של ארצות הברית את המינוי לנשיא ולא אישרה אותו. בפברואר 2022 היא מונתה כנשיאה זמנית של המכון לפוליטיקה עולמית (אנ') בעקבות פרישתו של קודמה בתפקיד.
לבני הזוג בן ובת תאומים. הם מחזיקים בשני בתים: האחד בשכונת קלורמה שבוושינגטון, והשני הוא מעון בשטח של 1,000 מטרים בגרינסבורו, שאותו הם רכשו ב-2005, טרם כניסתו של דג'וי לתפקידו.
עיוורון

ערך זה עוסק בבעיה חושית. אם התכוונתם למשמעות אחרת, ראו .
| --- | --- |

שעון לעוורים עם סימוני ספרות בולטים
 תחום:  נוירולוגיה 
 גורם:  עיוורון 
 קישורים ומאגרי מידע
 MeSH:  D001766
 סיווגים
 ICD-11:  9D90.4 
 
ציור בשם "נערה עיוורת" מאת ג'ון אוורט מיליי
ציור בשם משל העיוורים מאת פיטר ברויגל האב
עיוורון הוא סוג של נכות המתבטא בפגיעה מסוימת או מוחלטת ביכולת הראייה, באופן זמני או לצמיתות. לעיתים מדובר במום מולד, ולעיתים נגרם כתוצאה ממחלה או תאונה.
הגדרת עיוורון בישראל (הן באירופה) נוגעת לא רק במקרה של עיוורון מוחלט – ללא יכולת אבחנה אפילו באור NLP (no light perception). עיוורון מוגדר גם עבור אנשים בעלי לקות ראייה קשה. החוק מגדיר מה חדות הראייה בה לקויי ראייה מוגדרים עיוורים, והיא עומדת על 3/60.
הגדרה שלישית לעיוורון היא צמצום שדה הראיה כך שזווית הראיה המרבית אינה עולה על 20° בעין הבריאה יותר.
בשלושת המצבים מקבלים ממשרד העבודה והרווחה תעודת עיוור.
מחלת ה-AMD היא הסיבה הנפוצה ביותר לעיוורון במדינות המפותחות. AMD נקרא ניוון מָקוּלֵרי, פגיעה באזור הראייה המפוקסת של העין, הדרוש לתפקודים ראיתיים רבים של היומיום, לפיכך אנשים שנפגעו ב-AMD, נחשבים כעיוורים בפני החוק. שנייה ל-AMD כגורמת לעיוורון בעולם המערבי היא גלאוקומה. לעומת זאת, במדינות עולם שלישי, המחלה הנפוצה ביותר שגורמת לעיוורון היא קטרקט, והיא גם הגורם השכיח בעולם לירידה בראייה בכלל.
גורמי עיוורון

ישנם גורמי עיוורון רבים, אך ניתן לסווגם לכמה מאפיינים עיקריים: עיוורון (לרוב מוחלט) יכול להיות קורטיקלי, היינו פגיעה במערכת העצבוב הראייתי שבמח, או רטינלי, היינו שיש בעיה ברשתית העין, אז גם יכול להופיע עיוורון חלקי (היינו שחלק משדה הראייה נפגע). עיוורון יכול להיגרם גם מגורמים אחרים הקשורים למבנים אחרים בעין (כגון קטרקט), או מפציעות.
גורמי עיוורון > עיוורון רטינלי

עיוורון רטינלי יכול להיות מגורמים גנטיים, ו/או מגורמים של הזדקנות, כגון ניוון מרכז הראייה.
גורמים גנטיים שונים ורבים מעורבים (גם בצורה יחידית, היינו מוטציה יחידה) במחלות הפוגעות ברשתית, שכן בפרט, בתהליך ההתמרה(אנ') של אור לאות חשמלי, מעורבים מאות חלבונים בהם עלולה להיות מוטציה גנטית שתפגע בכשירותם. מרבית המחלות הגנטיות קשורות לפגיעה ב-Retinal pigment epithelium (אנ') (שכבה של תאי גלייה התומכת בפוטורצפטורים מכיוון הדמית), או לפגיעה בחלבוני הפוטורצפטורים.
מרבית המאמצים להשבת ראייה נעשים ברשתית, אם בצורה מלאכותית כדוגמת השתלת שבב, או הזרקה טיפולית לרשתית. לגישה זו פחות סיבוכים, יחסית לריפוי עיוורון קורטיקלי.
מקרי עיוורון רבים נגרמים עקב מחלת הגלאוקומה.
גורמי עיוורון > עיוורון קורטיקלי

מקרים של טראומת ראש, או שבץ, או נזק לעצב הראייה יכולים לגרום לעיוורון זה. עיוורון מלא (או באזור מסוים של שדה הראייה) יופיע בעיקר לאחר פגיעה באזורים הראשוניים של הראייה (LGN,V1). פגיעה באזורים יותר גבוהים, יוביל לשיבוש בהיבטים שונים של עיבוד הראייה, אך לא לעיוורון.
תופעת ה-Blindsight יכולה להיות לאנשים עם עיוורון, והיא היכולת לחוש אובייקטים, גם אם ה"מראה" אינו נתפס במודעות בצורה של ראייה, וכן לזהות רגשות.
בעיוורון מהסוג הקורטיקלי, ניסיון להשבת הראייה בצורה מלאכותית, מתבסס על שתל מוחי.
פגיעה קורטיקלית יכולה להתרחש גם בחוש השמיעה, כאשר תפקוד האוזן הפנימית, אך בדרך מהשבלול ל-ובקליפת השמיעה, משהו משתבש. בצורה כזו, ניתן להמשיל את הרשתית לשבלול.
גורמי עיוורון > גורמים נוספים

בארצות מתפתחות רוב מקרי העיוורון נגרמים עקב קטרקט שאינו מנותח, בניגוד למדינות המפותחות. קטרקט נגרם מעכירות של עדשת העין.
מניעה וטיפול

להקלת חייהם של העיוורים הומצאו מאות עזרים, הידוע בהם הוא כתב ברייל – צירופי בליטות על גבי משטח אותן ניתן "לקרוא" באמצעות מישוש. עזרים מוכרים נוספים הם איות אצבעות (אנ'), חתימת מישוש (אנ'), מקל חישה לעיוורים וכלב נחייה. קיימים אף עזרים מתוחכמים יותר, כגון מקלדת ברייל למחשב ו"מסך" לקריאה על ידי מגע, המאפשר בין השאר גלישה באינטרנט, באתרים נגישים.
בניגוד לדעה הרווחת, לרוב האנשים המתפקדים כעיוורים מוחלטים בעלי אחוז ראייה מסוים, לחלקם אף תיתכן ראייה תקינה עם פגיעה ממשית בשדה הראייה (למשל במחלת רטיניטיס פיגמנטוזה)[דרושה הבהרה]. עיוור נחשב אדם שחדות הראייה המקסימלית בעין הטובה יותר שלו, עם תיקון משקפיים במידת הצורך, הוא 3/60. לשם השוואה, לאדם בעל משקפי 4 ומעלה, כאשר אינו מרכיב את המשקפיים, חדות הראייה של 3/60 או פחות. אולם, בניגוד לעיוור, קיימת עבורו האפשרות לשפר את הראייה במשקפיים או עדשות מגע.
גם במקרים קשים, בהם קיימים רק שרידי ראייה חלקיים, ניתן לעזור למטופל, בעיקר בקריאה, על ידי שימוש באביזרי הגדלה שונים, כגון זכוכיות מגדלות עם תאורה, מגדלות אלקטרוניות, טלוויזיה במעגל סגור (טמ"ס) לחומר קריאה ועוד.
אחת הבעיות העיקריות בעזרה ללקוי הראייה המבוגר היא המטופל עצמו. באמצעים טכניים שונים ניתן לשפר ולעזור מאוד בעיקר ביכולת לקריאה, אולם אחוז ניכר מהמטופלים חסר מוטיבציה ואינו מעוניין בעזרה זו. הסיבה העיקרית לכך היא חוסר הרצון שיראו אותו משתמש בזכוכיות מגדלות, טלסקופים קטנים או משקפיים מיוחדים. הבעיה ממשית, ומהווה גורם ראשון לכישלון הטיפול במקרים אלו. חלק מהעוורים מפתחים יכולת מוגברת של חושים אחרים. הדוגמה לכך הוא אשרף ארמאן – צייר עיוור מלידה.
נגישות

בחלק מהערים בישראל בתחנות אוטובוס יש עמוד הכרזה (אינו פועל אוטומטית) המסביר מה הזמנים ואילו אוטובוסים הולכים להגיע, בנוסף קיים שילוט בברייל של מספר הקו המגיע לתחנה.
במדרכות בחלק מהערים בישראל משולב ריצוף בולט (אנ), המאפשר ללקויי ראייה להרגיש בצורה טקטילית את שפות המדרכה, ומעברי חצייה הנמצאים בהמשך הדרך.
מודעות

ב-6 ביוני מצוין בישראל הבליינד דיי, יום ההזדהות עם עיוורים ולקויי ראייה.
ב-11 באוקטובר מתקיים יום הראייה הבינלאומי.
ספורט לעיוורים

בענפי ספורט אחדים נמצאו פתרונות לשילובם של עיוורים בפעילות ספורטיבית.
אופני טנדם משמשים לשילוב עוורים בספורט הרכיבה – למשל, עיוור הרוכב מאחורי רוכב קדמי רואה. בישראל מפעילה עמותת אתגרים, בסיוע מתנדבים, מועדוני רכיבת טנדם לנכים בערים הגדולות.
גולף לעיוורים
כדורשער
ג'ודו לעיוורים
ישנם משחקים שמשחקים עיוורים או שחקנים רגילים בעיניים עצומות, כמו שחמט עיוור.
בנוסף, ישנם ארגוני ספורט שמתמחים בספורט לעיוורים. לדוגמה, הפדרציה האוסטרלית לספורט לעיוורים.
עיוורים במספרים

מספר העיוורים בישראל: 23,102 (נתונים 2013 לפי נתוני משרד הרווחה).
מספר העיוורים בעולם: כ-39 מיליון. מספר לקויי הראייה הכולל: כ-246 מיליון (נכון לאוגוסט 2014).
ראו גם

נגישות
ספרייה לעיוורים ודיסלקטים
נכות בישראל
דיאלוג בחשכה
Argus ii
העיוורים והפיל
לפני עיוור לא תיתן מכשול
לקריאה נוספת

הס, א' (2011). "ראייה שונה בשילוב: פוטנציאל הצמיחה של תלמידים לקויי ראייה משתלבים", בתוך: ג' אבישר, י' לייזר וש' רייטר (עורכים). שילובים מערכות חינוך וחברה. חיפה: "אחוה הוצאה לאור". 87 - 110.
הערות שוליים

↑  Nicholas Gerbis published, Can Blind People See Anything?, livescience.com, ‏2012-01-24 (באנגלית)
↑  עיוורים ולקויי ראייה, באתר משרד הרווחה
↑  הגדרת עיוור, באתר כל זכות
↑  https://bjo.bmj.com/content/85/3/261
↑  (עבור שני עיניים)
↑  גלאוקומה - הגנב השקט של הראייה | איכילוב, באתר גלאוקומה
↑  https://www.medico.co.il/רפואת-עיניים/ניתוחי-קטרקט/
↑  https://cbchealthservices.org/cataract-leading-cause-of-blindness-in-the-world/
↑  עבודה בתחום הראייה, באתר Keren Or Inc
↑  https://www.eliya.org.il/מידע-מקצועי/לקות-ראייה-קורטיקלית/
1 2  https://www.miok.co.il/blogs/NDI=_מחלות-עיניים-נפוצות
↑  מעורבות העין במחלות גנטיות, באתר www.enaim.co.il
↑  https://www.proteinatlas.org/humanproteome/tissue/retina The retina proteome
↑  https://sph.uth.edu/retnet/disease.htm רשימת מחלות גנטיות של הרשתית לפי גן
↑  Technology | Nano Retina, www.nano-retina.com
↑  José-Alain Sahel, Elise Boulanger-Scemama, Chloé Pagot, Angelo Arleo, Francesco Galluppi, Joseph N. Martel, Simona Degli Esposti, Alexandre Delaux, Jean-Baptiste de Saint Aubert, Caroline de Montleau, Emmanuel Gutman, Isabelle Audo, Jens Duebel, Serge Picaud, Deniz Dalkara, Laure Blouin, Magali Taiel, Botond Roska, Partial recovery of visual function in a blind patient after optogenetic therapy, Nature Medicine, 2021-05-24, עמ' 1–7 doi: 10.1038/s41591-021-01351-4
↑  Sara Reardon, Injection of light-sensitive proteins restores blind man’s vision, Nature, 2021-05-24 doi: 10.1038/d41586-021-01421-0
↑  Office of the Commissioner, FDA approves novel gene therapy to treat patients with a rare form of inherited vision loss, FDA, ‏2020-03-24 (באנגלית)
↑  עיוורון קורטיקלי: על עיוורים שהעיניים שלהם דווקא עובדות, באתר סיור מוחות, ‏2018-06-05
↑  בטיפולנט | האיד המודע: על דחפים, רגשות ומודעות - סקירת הרצאה של פרופ' מרק סולמס, באתר בטיפולנט | פורטל לשירותים פסיכולוגיים בישראל
↑
↑  Alison Abbott, Not blind to emotion, Nature, 2009-09-28 doi: 10.1038/news.2009.956
↑  A new implant for blind people jacks directly into the brain, MIT Technology Review (באנגלית)
↑  מערכת וואלה! חדשות‏, "רואים תוצאות" בתחרות הג'ודו לעיוורים, באתר וואלה, 28 במאי 2008
↑  ראייה ועיוורון - נתונים סטטיסטיים, אתר משרד הרווחה.
↑  Visual impairment and blindness, אתר ארגון הבריאות העולמי (WHO)
| --- | --- |
בקרת זהויות :  NLI: 987007283244205171  BnF: cb11976340t (data)  GND: 4007150-9  LCCN: sh85014886  NARA: 10637723  NDL: 00571295  NKC: ph125630 
שפת מדרכה נגישה לעיוורים, כבדי ראייה ומשתמשי כיסאות גלגלים, ליד מעבר חצייה באוונסטון, במטרופולין של שיקגו
Town Life

| --- | --- |

Town Life, בתצורת מכונית חשמלית
 מאפיינים כלליים
 יצרן:  Town Life S.p.A
 שנות ייצור:  2000 ועד היום
 הרכבה:  איטליה איטליה
 סיווג:  מכונית מיקרו
 אורך:  2,520 מ"מ
 רוחב:  1,420 מ"מ
 גובה:  1,380 מ"מ
 משקל:  350 ק"ג (ריק), 250 ק"ג מטען
 מפרט טכני
 מנוע:  505 סמ"ק המפיק 15 כ"ס (מנוע דיזל  5.5 כ"ס (מנוע חשמלי)
 מהירות מרבית:  90 קמ"ש (למנוע דיזל 505 סמ"ק)  45 קמ"ש (לדגם החשמלי)
 מעצב:  פרוציו למבורגיני
Town Life היא מכונית מיקרו מתוצרת Town Life S.p.A אשר מיוצרת משנת 2000 ועד היום,
דגם ה- הוצג לראשונה בתערוכת המכוניות הבינלאומית בבולוניה בשנת 1999
את דגמי "Town Life" התחיל לייצר טונינו למבורגיני, בנו של פרוציו למבורגיני בשנת 2000. בשנת 2001 נמכרה יחידת ייצור ה-"Town Life" לחברת
Town Life S.p.A. אין כל קשר בין דגם ה-"Town Life" למותג היוקרה למבורגיני, למרות שמשפחת למבורגיני הייתה מעורבת בייצור הדגם.
דגמי "Town Life"

3 דלתות - קופה
קבריולה
מנועי "Town Life"

מנוע בעירה פנימית - מנוע דיזל 505 סמ"ק
מנוע חשמלי - רכב חשמלי מונע מצבר
"Town Life"

גוף הדגם עשוי מפיברגלס
2 מושבים
לוח מחוונים - במרכז הדשבורד
גיל נהיגה לדגם - 14 שנים עם רישיון נהיגה לקטגוריה
תמונות

דגם "Town Life" שנת 1999, קופה
דגם "Town Life" בתצורת מכונית חשמלית, קופה
דגם "Town Life" קבריולט,  בשרות "Polizia di Stato" (אנ') בוותיקן
הערות שוליים

↑  דגם  "Town Life" coplass.it/english/autocar
↑  דגמי "Town Life" townlife.it
↑  דגם המכונית העירונית "Town Life" coplass.it/english/minla.html
↑  George Nick Georgano (Chefredakteur): The Beaulieu Encyclopedia of the Automobile, Volume 2 G–O. Fitzroy Dearborn Publishers, Chicago 2001, ISBN 1-57958-293-1
↑  דגמי "Town Life"  web.archive.org/web/20120622090508/http://www.theepochtimes.com/n2/life/tonino-lamborghini-christmas-italian-style-26347.html
מרכז מבקרים

מרכז המבקרים במאגר אשכול, המופעל על ידי מקורות.
מרכז מבקרים בעיר העתיקה בירושלים, המופעל על ידי משרד התיירות.
מרכז מבקרים הוא אתר תיירות או לימוד, שבו רשות כלשהי או עסק מסחרי מעניקים למבקרים מידע והדרכה על המקום, על פעילותו, או על ההיסטוריה שלו. פעמים רבות, מרכזי מבקרים מעניקים גם חוויה שמהווה אטרקציה עבור המבקרים, כגון מיצגים, סיורים מודרכים, תערוכות ופעילויות אחרות שמטרתן לימוד והנאה.
מרכז מידע או מרכז מידע לתיירים הוא אתר בו מעניקה רשות ציבורית כלשהי מידע והכוונה למבקרים באתר או באזור מסוים. המידע שמספקים מרכזי מידע לתיירים נועד להכווינם, לשפר את חוויתם והתמצאותם, וכן המלצות. לעיתים מרכזי מידע מספקים גם מידע שמטרתו לקדם עסקים תיירותיים שפועלים באזור, כגון מקומות לינה ואטרקציות.
מרכזי מידע מצויים לרוב באזורים גאוגרפיים שמושכים אליהם תיירים, וכן באתרים כגון ערים עתיקות, שמורות טבע או גנים לאומיים. במקרים רבים הם מספקים עלוני מידע ומפות. לעומת זאת, מרכזי מבקרים מהווים לעיתים אטרקציה תיירותית בפני עצמם, ובמקרים מסוימים, כגון במפעלים ובמשרדים ממשלתיים, אלמלא היה קיים מרכז מבקרים באתר הוא לא היה מושך אליו תיירים.
מרכזי מבקרים בישראל

מרכז המבקרים השער לנגב
מרכז המבקרים באר אברהם
מרכז המבקרים ים המלח
מרכז המבקרים מכתש רמון
פארק יטבתה
מרכז המבקרים של במבה
מרכז המבקרים של הכנסת
מרכז המבקרים של בנק ישראל
מרכז המבקרים של נמל אשדוד
ארכיון המדינה
אורות רבין
מרכז המבקרים של עיריית ירושלים
מרכז המבקרים שרונה
מרכז המבקרים נאות חובב
מרכז המבקרים נמל קיסריה
מקוה ישראל
מרכז המבקרים איגודן
החוויה האולימפית
מרכז המבקרים תמונות יפואיות
מרכז המבקרים לוינסון
סאקסום
מרכזי המבקרים של מקורות
החצר הגדולה במרחביה
נתיב לשלום
שטראוס
עוז בנגב
חלב בראשית
חוות הרוח בגלבוע
אולפן הקסם
חוות חפציבה
סודה סטרים
מזקקת מילק אנד האני
טיטאנומכיה

ערך זה עוסק במלחמת הטיטאנים. אם התכוונתם למרידה באלים, ראו .
הטיטאנומכיה (ביוונית עתיקה: Τιτανομαχία) היא מלחמה במיתולוגיה היוונית. המלחמה התרחשה בין האלים האולימפיים,
לבין הטיטאנים. המלחמה התרחשה מפני שהטיטאן קרונוס, בלע את הסטיה, דמטר, הרה, פוסידון והאדס, בנבואה שאחד מילדיו יהרוג אותו. אשתו ריה, הצילה את זאוס, והחליפה אותו באבן. זאוס יחד עם אשתו הראשונה מטיס, הוציאו אותם, והכריזו מלחמה על הטיטאנים.
אילן יוחסין > מקרא

- טיטאנים
- אלים
- אלים למחצה
- בני אדם
לפני המלחמה ובזמנה > לפני המלחמה

לאדמה (גאיה) ולשמים (אורנוס), היו 18 ילדים: 12 טיטאנים, 3 קיקלופים, ו-3 הקאטונכרים (מפלצות בעלות 100 ידיים). אורנוס שנא את הקיקלופים וההקאטונכרים. הוא כלא אותם בטרטרוס.
לגאיה כאב הדבר, והיא ביקשה מהטיטנים שיחלצו אותם. כולם פחדו, חוץ מבן הזקונים קרונוס, שקיבל מגאיה חרמש, ואיתו פצע אנושות את אורנוס, שנמלט לשמים לעולם. הוא שחרר את הקיקלופים וההקאטונכרים ממאסרם, והפך למלך הטיטנים והעולם. אבל החזיר את הקיקלופים וההקאטונכרים, לטרטרוס. לקרונוס וריה, נולדה ילדה בשם הסטיה, וקרונוס שמע מהוריו, שאחד מילדיו יהרוג אותו, אז הוא בלע את הסטיה. אותו דבר קרה עם דמטר, הרה, האדס ופוסידון. כאב לריה על שלא תוכל לראותם וביקשה עצה מגאיה. היא אמרה לה להערים על קרונוס, ולהחליף את התינוק באבן. קרוב ללידת התינוק, ריה נסעה לכרתים, ושם נתנה לשלוש נימפות ועז אגדית בשם אמילתיאה לגדל התינוק, (שנקרא זאוס). היא בדרך לקחה אבן וכסתה אותה בשמיכה, וקרונוס חשב שזה התינוק ובלע את האבן. כשזאוס גדל, ריה נתנה לו אישה, מטיס, והיא יעצה לו לא להתקיף את קרונוס לפני שיצבור עוד כח. מטיס התחפשה לרועה, והיא אמרה לקרונוס שעבר במקרה שיש לה עשבים שיתנו לו כוח כה גדול עד שלא יובס לעולם. הוא הסכים, והיא הביאה לו שיקוי הקאה. הוא הקיא את הילדים, והם הכריזו מלחמה על הטיטאנים.
לפני המלחמה ובזמנה > בזמן המלחמה

המלחמה נמשכה 10 שנים, ובזמנה זאוס שחרר את הקיקלופים וההקאטונכרים מכלאם, והם נתנו להם מתנות. לזאוס הם הכינו ברקים, לפוסידון הם הכינו קלשון בעל 3 שיניים, ולהאדס הם הכינו קסדה שהפכה אותו לבלתי נראה. הטיטאנים הובסו, ונכלאו בטרטרוס.
עונשי הטיטאנים

לאחר עליית האלים האולימפיים לגדולה, הושלכו חלק מן הטיטאנים למעמקי טרטרוס, שם נכלאו ונשמרו על ידי הקיקלופים. חלק מן הטיטאנים הורשו להישאר בעולם, אולם מאז ואילך סרו למרות האלים האולימפיים, וירדו לדרגה פחותה יותר בהיררכיה של האלים.
טיטאנים מפורסמים שלא גורשו לטרטרוס עם בוא זאוס:
אוקיינוס - הנהר הסובב את הארץ.
טתיס - אשתו של אוקיינוס.
היפריון - אבי השמש, הירח והשחר.
מנמוסינה - אלת הזיכרון.
תמיס - אלת הצדק.
יאפטוס - אביהם של אטלס, שנשא את כדור השמיים על כתפיו, פרומתאוס - גואל האנושות הרואה לעתיד, אפימתאוס - הרואה להווה, ומנויטיוס.
קואאוס - אינטליגנציה.
אחרי המלחמה

אחרי המלחמה וניצחון האלים, גאיה, כעסה על כך שזאוס, כלא את הטיטאנים בטרטרוס, ויצאו לה שתי מפלצות מראשה : אכידנה וטיפון (טיפאוס). אחרים אומרים שאכידנה היא ביתם של פורקיס וקטו, וטיפון, של גאיה וטרטרוס. אכידנה הייתה חצי נימפה חצי נחש, וטיפון היה דרקון בעל 100 ראשים. הם הזדווגו ונולדו להם שלושה ילדים מפלצתיים: אורתוס, כלב בעל 2 ראשים ששומר על עדר של הענק גריאון, ונהרג במטלתו העשירית של הרקלס. קרברוס, הכלב ששומר על שערי השאול, ונלקח על ידי הרקולס במטלתו השתים עשרה. ההידרה, נחש מים שנהרג בסוף על ידי הרקולס במטלתו השנייה. יש כאלה שמשייכים לאכידנה וטיפון גם את הכימרה, שנהרגה על ידי בלרופון ופגסוס. את הספינקס, ואת האריה מנמאה, שנהרג על ידי הרקולס במטלתו הראשונה. יש כאלה שאומרים שאחיה של אכידנה, לאדון, מצורף לרשימת הצאצאים. יש כמה גרסאות למותה של אכידנה:
גרסה ראשונה אומרת שאכידנה היא בת אלמוות, וגרסה שנייה אומרת שהיא נהרגה על ידי הענק בעל מאה העיניים, ארגוס.
טיפון מת כי זאוס הכה בהר אטנה בברק, שטיפון ניסה לזרוק אותו עליו, וטיפון נכלא בתוך ההר.
גיגאנטים

אחרי שחוסלו אכידנה וטיפון, גאיה, יצרה את הגיגאנטים, ענקים נחשיים. לכל אל היה גיגאנט שבו הוא נלחם.
| אלים | גיגאנטים |
| --- | --- |
זאוס: פורפיריון
האדס: אלקיאונאוס
אתנה: אנקלדוס
פוסידון: פוליבוטס
ארס: דמאסן
דיוניסוס: אפיאלטס ואוטוס
הפייסטוס: מימאס
אפולו וארטמיס: אוריון
הרמס: היפוליטוס
אלות גורל: תאוס
בתרבות

בספר פרסי ג'קסון ותקוות האולימפוס מסופר על מלחמת הטיטאנים השנייה, בה קרונוס חוזר לחיים. הוא מתמזג עם לוק קסטלאן, בן הרמס, שמשרת אותו. מחנה החצויים יוצא לקרב נגד הנסיכה אנדרומדה, ספינת התענוגות של קרונוס, ובשליחת 15,000 ליטרים של מים, הספינה הוטבעה, אך צ'ארלס בקנדרוף מת. בהמשך, הם פוגשים את פרומתאוס, שעבר לצבא הטיטאנים, שנותן לפרסי את כד פנדורה. בעוד האלים נלחמים בטיפון, החצויים מובסים על ידי צבאות קרונוס, ונסוגים לאולימפוס. לבסוף, לוק קסטלאן מקריב את עצמו ועוצר את קרונוס. האלים חוגגים את ניצחונם, ולפרסי ניתנת משאלה. פרסי בוחר לא להפוך ל"אל-מת", אלא שהאלים יכירו בילדיהם החצויים ויכבדו את האלים המשניים, כגון: הקטה, מורפיאוס, יאנוס, איריס, נמסיס ועוד. בונים ביתנים לכל אל כולל אלים משניים והאדס, שלו אין ביתן במחנה החצוים.
ראו גם

אלים אולימפיים
טיטאנים
הרקולס
תאומכיה
גיגאנטומכיה